Case ID: 1058493
Sentence 0: TƏSVİRİ HİSSƏ İddiaçı1 cavabdeh Azərbaycan Respublikası Təhsil Nazirliyinə qarşı iddia ərizəsi ilə məhkəməyə müraciət edərək, 2004-cü ildə Rusiya Federasiyasının S.Stalskiy adına Açıq Sosial Universitetinin regionşünaslıq fakültəsinə qəbul olduğunu, bir il həmin universitetdə təhsil aldıqdan sonra ali və orta ixtisas təhsili məktəbləri tələbələrinin köçürülməsi haqqında Təhsil Nazirliyinin xxxx 1996-cı il tarixli, 402 saylı əmri ilə təsdiq edilmiş Əsasnamənin 1.2-ci bəndinə və Təhsil Nazirliyinin xxxx 2005-ci il tarixli, ***** saylı məktubuna əsasən Azərbaycan Beynəlxalq Universitetinə köçürüldüyünü, həmin Universitetdə "tarix və ictimaiyyət" ixtisası üzrə təhsil alaraq bütün imtahanlardan müvəffəqiyyətli qiymət aldığını, Dövlət Attestasiya Komissiyasının xxxx 2008-ci il tarixli **** saylı əmrinə əsasən ona "tarix və ictimaiyyət" ixtisası üzrə bakalavr dərəcəsi və təhsil almağını təsdiq edən B seriyalı **** nömrəli diplom verildiyini, bir illik hərbi xidməti başa vurduqdan sonra xxxx 2009-cu il tarixli, 84 nömrəli əmrə əsasən Masallı rayonu M.Abuşov adına Əhmədli kənd məktəbinə tarix müəllimi vəzifəsinə,xxxx 2011-ci il tarixli, 189 nömrəli əmrə əsasən də həmin məktəbin direktor müavini vəzifəsinə təyin edildiyini, 2009-cu ildən 2016-cı ilədək ixtisası üzrə həmin məktəbdə işlədiyini, lakin 7 ildən sonra ona heç bir məlumat verilmədən və naməlum səbəblərdən Masallı rayon Təhsil şöbəsi tərəfindən Azərbaycan Beynəlxalq Universiteti tərəfindən verilmiş B seriyalı ***** nömrəli diplomun hüquqi əsasının olub-olmamasına dair xxxx tarixli, 62/1 nömrəli sorğu ilə Təhsil Nazirliyinə müraciət edildiyini, sonuncu, xxxx 2016-cı il tarixli, məktubla Azərbaycan Beynəlxalq Universiteti tərəfindən İddiaçı1 verilmiş B seriyalı ***** nömrəli diplomun hüquqi əsasının olmadığına istinad etməklə, müraciətdən imtina etdiyini, Təhsil Nazirliyinin həmin məktubu Masallı rayon Təhsil şöbəsinə göndərildikdən sonra iddiaçıya məktəbin direktoru tərəfindən həmin sorğu və məktub barədə məlumatın verildiyini və işdən azad olunması üçün ərizə yazmasınin tələb edildiyini, xxxx 2016-cı il tarixdə Təhsil Nazirliyinə müraciət edərək, Azərbaycan Beynəlxalq Universiteti tərəfindən verilmiş B seriyalı 498376 nömrəli diplomun həqiqi olub-olmamasına dair ona məlumat verilməsini xahiş etdiyini, xxxx 2016cı il tarixli, ***** saylı cavab məktubunda teleqramdakı müraciətində qeyd olunan məsələnin araşdırılması üçün təhsil sənədlərinin əsli ilə birlikdə Təhsil Nazirliyinə dəvət edildiyini, xxxx 2016-cı il tarixdə atası İddiaçı2 ilə birlikdə Təhsil Nazirliyinə getdiyini, Təhsil Nazirliyinin qəbul şöbəsində isə onların Nazirliyin səlahiyyətli şəxsləri tərəfindən qəbul edilməsindən imtina edildiyini, işə bərpa olunması barədə Masallı rayon Təhsil şöbəsinə də dəfələrlə müraciət etsə də, xahişinin təmin edilmədiyini, xxxx 2017-ci il tarixli 105 saylı əmrlə Əmək Məcəlləsinin 69.3-cü maddəsinə əsasən əmək müqaviləsinə xitam verildiyini, Təhsil Nazirliyi tərəfindən ona verilmiş B seriyalı 498376 nömrəli diplomun yenisi ilə əvəz edilməli olduğunu, onun təhsil aldığı Azərbaycan Beynəlxalq Universiteti xxxx 1997-ci il tarixdə Azərbaycan Respublikası Ədliyyə Nazirliyində dövlət qeydiyyatına alındığını, 1998-ci ildə Təhsil Nazirliyinin xxxx 1997-ci il tarixli, ***** nömrəli qərarı ilə həmin təhsil müəssisəsinə xüsusi razılığın (lisenziya) verildiyini və həmin lisenziyanın müddətinin 1999cu ildə 6 il, 2005-ci ildə isə 5 il müddətinə yenidən artırıldığını, Təhsil Nazirinin xxxx 2010cu il tarixli əmri ilə universitetin fəaliyyətinin dayandırıldığını, 2005-2008-ci illərdə universitetin fəaliyyətinə verilmiş lisenziyanın qüvvədə olduğu dövrdə qanuni şəkildə təhsil aldığını və həmin universitet tərəfindən də ona verilmiş müvafiq diplom üzrə ixtisasa yiyələndiyini, bu baxımdan Təhsil Nazirliyinin öz imtinasını diplomun "hüquqi əsası yoxdur" kimi əsaslandırmasının qanunsuz olduğunu, bundan başqa xxxx 2018-ci il tarixdə Təhsil nazirinə teleqramla müraciət edərək, ona verilmiş diplomun yenisi ilə əvəz olunmasını xahiş etdiyini, lakin müraciətinə cavab verilmədiyini bildirərək, Dövlət Attestasiya Komissiyasının **** saylı xxxx 2008-ci il tarixli əmri ilə adına verilmiş B seriyalı 498376 nömrəli diplomun yenisi ilə əvəz olunması vəzifəsinin cavabdehin üzərinə qoyulması barədə qərar qəbul edilməsini xahiş etmişdir.